
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 



ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

379. Σύσταση Μέσης Τεχνικής Επαγγελματικής Νοσηλευτικής 

Σχολής στο Γενικό Νοσοκομείο Ασκληπιείο Βούλας και 
έγκριση του Οργανισμού αυτής . 1 

380. Σύσταση Ν.Π.Δ.Δ. με την επωνυμία «Θεραπευτήριο Χρονιών 

Παθήσεων Ημαθίας» και έγκριση του Οργανισμού διοίκησης 
και λειτουργία αυτού.. 2 


ΠΡΟ ΕΔΡΙΚΑ ΔΙΑΤΑΓΜΑ ΤΑ 

( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 379 ; 

Σύσταση Μέσης Τεχνικής Επαγγελματικής Νοσηλευτικής Σχολής στο 

Γενικό Νοσοκομείο Ασκληπιείο Βούλας και έγκριση του Οργανισμού 

αυτής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Τ. Τη διάταξη του άρθρου 6 παρ. 1 α’, β'του Ν. 1579/85 «ρυθμίσεις 
για την εφαρμογή και ανάπτυξη του Εθνικού Συστήματος Υγείας και 
άλλες διατάξεις» (ΦΕΚ 217/85 Α’). 

2. Τη γνώμη του Διοικητικού Συμβουλίου του Νοσοκομείου που δια¬ 
τυπώθηκε στο πρακτικό της 9/8.9.87. 

3. Το γεγονός ότι δεν συγκροτήθηκε Π Ε Σ Υ. 

4. Την Υ.1140/1051173/1390/0001/10.7.90 (Β’ 420) Κοινή 
απόφαση Πρωθυπουργού και Υπουργού Οικονομικών «Ανάθεση αρμο¬ 
διοτήτων στον Υφυπουργό Οικονομικών». 

5. Την Υ 1059/3.5.90 (ΦΕΚ Β’ 295/90) κοινή απόφαση Πρωθυ¬ 
πουργού και Υπουργού «Ανάθεση αρμοδιοτήτων στον Αναπληρωτή 
Υπουργό Υγείας, Πρόνοιας και Κοινωνικών Ασφαλίσεων». 

6. Η Η/2871/30.4.90 (ΦΕΚ 296/Β/4.5.90) κοινή απόφαση 
«Ανάθεση αρμοδιοτήτων στους Υφυπουργούς Εθνικής Παιδείας και- 
Θρησκευμάτων». 

7. Τις υπ’ αριθ. 857/88 και 437/1990 γνωμοδοτήσεις του Συμ¬ 
βουλίου της Επικράτειας, με πρόταση του Υπουργού Προεδρίας της Κυ- 
βερνήσεως. Αναπληρωτή Υπουργού Υγείας, Πρόνοιας και Κοινωνικών 
Ασφαλίσεων και των Υφυπουργών Εθνικής Παιδείας και Θρησκευμά¬ 
των και Οικονομικών, αποφασίζουμε: 

Άρθρο 1 ' 

Ίδρυση 

Συνιστάται στο Γενικό Νοσοκομείο Ασκληπιείο Βούλας Μέση Τε¬ 
χνική Επαγγελματική Νοσηλευτική Σχολή διετούς φοιτήσεως χωρίς οι¬ 
κοτροφείο αποτελούσα Παράρτημα του Νοσοκομείου αυτού, που τελεί 
ρπό την εποπτεία και τον έλεγχο του Υπουργείου Υγείας, Πρόνοιας και 


Κοινωνικών Ασφαλίσεων σύμφωνα με τις διατάξεις του Ν.Δ. 683/ 
1984 του Ν. 1566/85 και του Ν. 1579/85. 

Άρθρο 2 

Σκοπός 

Σκοπός της Σχολής είναι να προετοιμάζει στα πλαίσια θεωρητικής 
και πρακτικής Εκπαίδευσης νοσηλευτικό προσωπικό, μέση βαθμίδος 
ικανό να παρέχει νοσηλευτικές φροντίδες στους χώρους άσκησης του νο¬ 
σηλευτικού επαγγέλματος. 

Άρθρο 3 

Αριθμός Μαθητών 

Οι μαθητές σε κάθε τάξη ή τμήμα της σχολής δεν μπορούν να υπερ¬ 
βαίνουν τους τριάντα πέντε (35). * 

Τάξεις με μαθητές περισσότερους από τριάντα πέντε (35) διαιρούνται 
σε Τμήματα (άρθρα 9 παρ. 8 και 5 παρ. 10 τού Ν. 1566/85). 

Άρθρο 4 

Διοίκηση - Αρμοδιότητες Δ.Σ. 

1. Η σχολή διοικείται από το Διοικητικό Συμβούλιο του Γενικού Νο¬ 
σοκομείου Ασκληπιείου Βούλας στο οποίο και λειτουργεί. 

. 2. Το Δ.Σ. έχει ·?ις εξής αρμοδιότητες αναφορικά με την οργάνωση 
και τη λειτουργία της σχολής. 

α. Συντάσσει και υποβάλλει προς έγκριση τον κανονισμό της σχολής, 
όπως και κάθε τροποποίηση ή συμπλήρωση αυτού στο Υπουργείο 
Υγείας, Πρόνοιας και Κοινωνικών Ασφαλίσεων μετά από εισήγηση της 
Δ/νσης. 

β. Αποφασίζει για κάθε θέμα που αφορά την κατάσταση του προσω¬ 
πικού της σχολής και ασκεί την πειθαρχική εξουσία επ’ αυτού σύμφωνα 
με τις διατάξεις του Π.Δ. 611/77 ειδικότερα δε με τις κάθε φορά ισχύ- 
ουσες διατάξεις. 

γ. Εισηγείται για έγκριση στο Υπουργείο Υγείας, Πρόνοιας και Κοι¬ 
νωνικών Ασφαλίσεων μετά από εισήγηση της Δ/νσης τον αριθμό των 
μαθητών που θα εισαχθούν στη σχολή, κάθε σχολικό έτος. 

δ. Διαχειρίζεται εν γένει την περιουσία και τους πόρους της σχολής 
δια των αρμοδίων της οργάνων. 

ε. Εγκρίνει κατ’ αρχήν το αφορών στη σχολή κονδύλιο του προϋπολο¬ 
γισμού του Νοσοκομείου τρεις (3) τουλάχιστον μήνες πριν από τη λήξη 
του οικονομικού έτους και υποβάλλει αυτό μαζί με τον προϋπολογισμό 
του Νοσοκομείου στην οικεία Νομαρχία για έγκριση. 

στ) α) Εγκρίνει τον ισολογισμό και απολογισμό του λήξαντος έρυς 
για το κονδύλιο του προϋπολογισμού του Νοσοκομείου που αφορά τη 
σχολή και υποβάλλει αυτούς μαζί με τα λοιπά στοιχεία του Νοσοκομείου 
στη Νομαρχία μέσα σε τρεις μήνες από τη λήξη του οικονομικού έτους 
που αναφέρεται ο απολογισμός. 

β) Αντίγραφο του απολογισμού μαζί με όλα τα σχετικά λογιστικά 
στοιχεία διαβιβάζει και στο Ελεγκτικό Συνέδριο. 

ζ. Αποφασίζει τα περί της αποδοχής ή μη των υπέρ της σχολής αφιε- 

μένων κληρονομιών, δωρεών, κληροδοσιών και εισφορών. 

η. Αποφασίζει κατά τις κείμενες διατάξεις περί ανεγέρσεως ή κατεδα- 
φίσεως οικοδομών, περί αγοράς και πωλήσεως κινητών, ακινήτων και 
χρεογράφων, περί τοποθετήσεως κεφαλαίων, περί συνάψεως δανείων 
πάσης φύσεως, δικαιούμενο να παρέχει προς ασφάλεια αυτών υποθήκη 
επί ακινήτων της σχολής όπως και περί διαθέσεως της κινητής ή ακινή¬ 
του περιουσίας της σχολής. 

Η περί υποθήκης οικινήτων και η περί διαθέσεως περιουσία της σχο¬ 
λής απόφαση λαμβάνεται δια πλειοψηφίας των (2/3) του συνόλου των 
μελών του. 

3. Στις συνεδριάσεις του Διοικητικού Συμβουλίου παρίσταται ο Διευ¬ 
θυντής της σχολής άνευ ψήφου και εισηγείται για τα θέματα που αφο¬ 
ρούν τη σχολή. 

4. Οι περί της σχολής αποφάσεις του Δ.Σ., ανακοινώνονται στο Διευ¬ 
θυντή της σχολής δια κοινοποιήσεως αποσπάσματος των σχετικών πρα¬ 
κτικών και είναι αμέσως εκτελεστές. 

Άρθρο 5 

Αρμοδιότητες του Προέδρου του Δ.Σ. 

Ο Πρόεδρος του Δ.Σ. του Νοσ/μείου έχει τις εξής αρμοδιότητες: 

1. Εκπροσωπεί τη σχολή στις δικαστικές και εξώδικες υποθέσεις της, 
διορίζει τους δικαστικούς πληρεξούσιους. 

2. Καταρτίζει με τον Δ/ντή την ημερήσια διάταξη των θεμάτων που 
είναι για συζήτηση. 

Στην ημερήσια διάταξη περιέχονται περιληπτικά τα θέματα που θα 
συζητηθούν. 

,3. Υπογράφει με τον Δ/ντή τις σχετικές επιταγές και τα εντάλματα 
πληρωμών καθώς και τα έγγραφα για τα οποία δεν έχουν εξουσιοδοτη¬ 
θεί γι’ αυτό ο Διευθυντής ή οι προϊστάμενοι των τμημάτων. 

4. Ασκεί στο προσωπικό της σχολής της αρμοδιότητες που του παρέ¬ 
χουν οι νόμοι και συντάσσει τις υπηρεσιακές εκθέσεις του Δ/ντή της 
Σχολής. 

5. Εκπροσωπεί τη σχολή ενώπιον πάσης δικαστικής, διοικητικής ή 
άλλης αρχής ως και στις συναλλαγές αυτής και σε περίπτωση που απου¬ 
σιάζει ή κωλύεται' αναπληρώνεται από τον Αντιπρόεδρο ή άλλο μέλος 
του Διοικητικού Συμβουλίου το οποίο διορίζεται απ’ αυτό. 

Άρθρο 6 . 

' Διεύθυνσή - Ώρες Εργασίας 

Όργανα Διεύθυνσης της σχολής είναι ο Διευθυντής, Υποδιευθυντής 
και ο σύλλογος των διδασκόντων (παρ. 1 άρθρο 11 Ν. 1566/85). 

1. Διευθυντής και Υποδιευθυντής ορίζεται εκπαιδευτικός του κλάδου 

ΠΕ14 Εκπαιδευτικός ή Ϊ1Ε17 Εκπαιδευτικός ή ΠΕ18 Εκπαιδευτι¬ 
κός. . . 

2. σύλλογος Διδασκόντων 

α. Ο σύλλογος διδασκόντων της σχολής αποτελάται από όλους τους 
με πλήρη διδακτική απασχόληση, διδάσοντες στην σχολή με οποιαδή- 
,ποτε σχέση εργασίας και έχει ως Πρόεδρο το Διευθυντή της Σχολής. 

Το ωρομίσθιο διδακτικό προσωπικό με μειωμένο ωράριο διδασκα¬ 
λίας μετέχει στο Σύλλογο ότοιν στις συνεδριάσεις του εξετάζονται θέματα 
της αρμοδιότητάς του. 

Ότοιν στις συνεδριάσεις του συλλόγου εξετάζονται ειδικά θέματα μα¬ 
θητών μετέχουν και δύο εκπρόσωποί τους που ορίζονται από το διοικη¬ 
τικό συμβούλιο των μαθητικών κοινοτήτων. 

β. Ο σύλλογος των διδασκόντων συνεδριάζει, ύστερα από πρόσκληση 
του Προέδρου του τοικτικά τουλάχιστον μία φορά πριν από την έναρξη 
των μαθημάτων ή μια φορά στο τέλος κάθε τριμήνου και έκτακτα, όταν 
το κρίνει σκόπιμο ο Πρόεδρος ή το ζητήσει εγγράφως για συγκεκριμένα 
θέματα τουλάχιστο το ένα τρίτο των μελών του. 

Οι συνεδριάσεις γίνονται μέσα στο ωράριο εργασίας και σε καμιά πε¬ 
ρίπτωση σε ώρες διδασκαλίας των μαθημάτων. 

γ. Ο σύλλογος διδασκόντων αποτελεί συλλογικό όργανο για την χά¬ 
ραξη κατευθύνσεων για την καλύτερη εφαρμογή της εκπαίδευσης και 
την καλύτερη λειτουργία της σχολής. Έχει την ευθύνη για την εφαρ¬ 
μογή του ωρολογίου και αναλυτικού Προγράμματος την υγεία και προ¬ 
στασία των μαθητών, την καθαριότητα των σχολικών χώρων και την 
οργάνωση της σχολικής ζωής. Ιεραρχεί τις σχολικές ανάγκες και φρο¬ 
ντίζει για την (αντιμετώπισή τους. 

Αξιοποιεί τις δυνατότητες συνεργασίας ανάμεσα στο διδακτικό προ¬ 
σωπικό και τους κοινωνικούς φορείς του τόπου (άρθρο 11 ΣΤ του Ν. 


1566/85). 

δ. Ο Διευθυντής, ο Υποδιευθυντής και ο σύλλογος διδασκόντων έχουν 
εκπαιδευτικά καθήκοντα. 

3. Ώρες εργασίας μονίμου Εκπαιδευτικού Προσωπικού 
-- α. Οι ώρες εβδομαδιαίου; διδασκαλίοις και διεξαγωγής πρακτικών 
ασκήσεων από το εκπαιδευτικό προσωπικό της Σχολής, ορίζονται ως 

εξής: 

' α.α. Διευθυντής, ώρες δέκα (10) ότοιν η σχολή λειτουργεί με 1 ή 2 
τμήματα, 8 από 3-5, 7 από 6-9, 5 από 10-12 και 3 ότοιν λειτουργούν 
με περισσότερα από 12 τμήματα τάξεων. 1 

β.β. Υποδιευθυντής, ώρες δεκατέσσερις (14). 

γ.γ. Καθηγητές, ώρες είκοσι μία (21), αν έχουν έως έξι έτη υπηρε- 
σίοις, ώρες δέκα εννέα (19), οιν έχουν από έξι μέχρι δώδεκα έτη υπηρε- 
' σίοις και ώρες δέκα οκτώ (18), οιν έχουν πάνω οιπό δώδεκα έτη υπηρε¬ 
σίας. 

β. Διδασκοιλία με μειωμένο ωράριο δεν επιτρέπεται, εκτός εάν η συ¬ 
μπλήρωσή του δεν είναι αντικειμενικά δυνατή οπότε τούτο θα συμπλη¬ 
ρωθεί με διοικητική εργασία. 

γ. Όλο το εκπαιδευτικό προσωπικό της Σχολής παροιμένει υποχρεω¬ 
τικά στη Σχολή στις εργάσιμες ημέρες, πέρα από τις ώρες διδασκοιλίαις, 
για την προσφορά και άλλων υπηρεσιών που συνδέονται με το γενικό¬ 
τερο εκπαιδευτικό έργο, όπως συμμετοχή σε γιορταστικές, αθλητικές 
και πολιτιστικές εκδηλώσεις, ενημέρωση των γονέων και κηδεμόνων 
τήρηση βιβλίων της Σχολής και εκτέλεση διοικητικών εργασιών. 

Κάθε εκπαιδευτικός παραμένει υποχρεωτικά στη Σχολή, στις εργάσι¬ 
μες ημέρες πέρα από τις ώρες διδασκαλίας, για την εκτέλεση συγκεκρι¬ 
μένου έργου που του έχει ανατεθεί, όχι όμως πέρα από έξι (6) ώρες την 
ημέρα ή τριάνα (30) ώρες την εδομάδα, με την επιφύλαξη της παραγρά¬ 
φου 2 της περίπτωσης Β του ίδιου άρθρου. Από τις πρόσθετες αυτές 
υπηρεσίες απαλλάσσονται οι μητέρες παιδιών μέχρι δύο ετών. 

δ. Οι παραπάνω διατάξεις της περίπτωσης Γ’ εφαρμόζονται ανάλογα 
και για το εκπαιδευτικό προσωπικό που είναι απεσπασμένο στη Σχολή ή 
υπηρετεί με σχέση εργασίας ιδιωτικού δικαίου. 

Άρθρο 7 

Αλληλογραφία της Σχολής 

Η Σχολή τηρεί δικό της πρωτόκολλο και αλληλογραφεί απ’ ευθείας 
με κάθε Νομικό ή φυσικό πρόσωπο. 

Άρθροβ 

Πόροι - Δαπάνες 

1. Πόροι του Νοσ/μείου που διατίθενται αποκλειστικά για τη σχολή 
είναι: 

α. Οι υπέρ αυτής κληρονομιές, κληροδοσίες, δωρεές εν ζωή και αιτία 
θανάτου, καθώς και πάσης φύσης επιχορηγήσεις νομικών ή φυσικών 
προσώπων. 

β. τα έσοδα από τόκους, τοκομερίδιο:, μερίσματα, μισθώματα, εκποί¬ 
ηση οικινήτων ή κινητών της περιουσίας αυτού. 

γ. Κάθε άλλο έσοδο. 

Ως προς τα υπέρ του Νοσ/μείου για τη σχολή δωρούμενα ή καταλει- 
πόμενα, εφοιρμόζονται οι διατάξεις του άρθρου 109 του Συντάγμα¬ 
τος. 

2. Σε περίπτωση διαλύσεως της σχολής το τυχόν κεφάλαιο που θα 
βρεθεί περιέρχεται, στο Νοσοκομείο στο οποίο λειτουργεί η σχολή. 

3. Όλες οι δαπάνες λειτουργίας και συντηρήσεως της Σχολής όπως 
και η μισθοδοσία του διδακτικού και λοιπού προσωπικού αυτής βαρύ¬ 
νουν τον προϋπολογισμό του Νοσοκομείου στον οποίο εγγράφονται κάθε 
χρόνο για τον σκοπό αυτό πιστώσεις σε ιδιαίτερο φορέα και κωδικούς 
αριθμούς. 

Άρθρο 9 

Βασική διάρθρωση Υπηρεσιών 

Οι υπηρεσίες της Σχολής αποτελούν Διεύθυνση συγκροτούμενη όπως 
παρακάτω: 

α. Τμήμα Σπουδών 

β. Τμήμα Διοικητικών και Οικονομικών Υποθέσεων 

Άρθρο 10 ’ 

Αρμοδιότητες της Διεύθυνσης 

Η αρμοδιότητα της Διεύθυνσης αναφέρεται στα πιο κάτω θέματα που 
κατανέμονται μεταξύ των Τμημάτων όπως παρακάτω: 

α) Τμήμα Σπουδών: Κάθε θέμα που αναφέρεται στην εκπαίδευση 
των Μαθητών και την εφαρμογή των εγκεκριμένων προγραμμάτων εκ- 
παιδεύσεως και πρακτικής άσκησης. 

β) Τμήμα Διοικητικών και Οικονομικών Υποθέσεων: Θέματα οικο¬ 
νομικά διαχειριστικά, διαδικασίες προμηθειών, γραμματειακές ανά¬ 
γκες, ανάγκες λειτουργίας τηλεφωνικού κέντρου, ανάγκες λειτουργίας 
βιβλιοθήκης της Σχολής, καθώς και κάθε θέμα που αναφέρεται στην εν 
γίνει μέριμνα των μαθητών της Σχολής. 

Θεώρηση του γνήσιου της υπογραφής και επικύρωση φωτοαντίγρα¬ 
φων σύμφωνα με το άρθρο 14 του Ν. 1599/86. 

Άρθρο 11 
Θέσεις Προσωπικού 

Στη Σχολή συνιστώνται οι πιο κάτω θέσεις: 

Α. ΚΑΤΗΓΟΡΙΑ ΠΕ 

1. Κλάδος ΠΕ14 .Εκπαιδευτικές θέσεις τέσσερις . (4) 

2. Κλάδος ΠΕΙ 7 Εκπαιδευτικές θέσεις πέντε (5) 

3. Κλάδος ΠΕ18 Εκπαιδευτικές θέσεις πέντε (5) 

Οι θέσεις του Κλάδου ΠΕΙ 4 Εκπαιδευτικού σε περίπτωση αδυναμίας 
κάλυψής τους από πτυχιούχους Α.Ε.Ι. πληρούνται από υποψηφίους που 
έχουν τα προσόντα των κλάδων ΠΕΙ 7 Εκπαιδευτικού ή ΠΕΙ 8 Εκπαι¬ 
δευτικού. 

Όσο χρόνο οι θέσεις είναι πληρωμένες από προσωπικό που έχει τα 
προσόντα των κλάδων ΠΕ17 Εκπαιδευτικού ή ΠΕ18 Εκπαιδευτικού οι 
θέσεις αυτές ανήκουν στους κλάδους ΠΕ 17 Εκπαιδευτικού ή ΠΕ 18 Εκ¬ 
παιδευτικού. 

Οι θέσεις του κλάδου ΠΕΙ7 Εκπαιδευτικού, σε περίπτωση αδυνα¬ 
μίας κάλυψής τους από πτυχιούχους 4ετούς φοίτησης πληρούνται από 
υποψηφίους που έχουν τα προσόντα του κλάδου ΠΕΐ8 Εκπαιδευτικού 
όσο χρόνο οι θέσεις είναι πληρωμένες από προσωπικό που έχει τά προ¬ 
σόντα του κλάδου ΠΕΙ 8 Εκπαιδευτικού οι θέσεις αυτές ανήκουν στον 
Κλάδο ΠΕΙ8 Εκπαιδευτικού. 

Στο σύνολο των πιο πάνω οργανικών θέσεων περιλαμβάνονται και 
μια θέση Διευθυντή και μια θέση Υποδιευθυντή. 

Β. ΚΑΤΗΓΟΡΙΑ ΤΕ 

Κλάδος ΤΕ Επιμελητών θέση μία (1) 

Οι λοιπές ανάγκες της σχολής σε Διοικητικό-Λογιστικό, Τεχνικό, 
Βοηθητικό κ.λπ. προσωπικό και μέχρι της σύστασης αντίστοιχων θέ¬ 
σεων στη Σχολή καλύπτονται από προσωπικό του Νοσοκομείου στα 
τελαίσια του οποίου λειτουργεί η σχολή ανάλογα με τις δυνατότητές του. 

Άρθρο 12 

Υπαλληλική κατάσταση, προσωπικού. 

1. Το εκπαιδευτικό προσωπικό της σχολής διέπεται από τις διατάξεις 
του Ν. 1566/85, εκτός αν άλλους ορίζεται στο παρόν. 

2. Το υπόλοιπο προσωπικό της σχολής εξομοιώνεται για την εν γένει 
υπαλληλική του κατάσταση με το νοσηλευτικό προσωπικό του ιδρύμα¬ 
τος στο οποίο λειτουργεί η σχολή και από τις εκάστοτε ισχύουσες σχετι¬ 
κές διατάξεις του υπαλληλικού κώδικα. 

Άρθρο 13 
Προσόντα διορισμού 

1. Τα ειδικά τυπικά προσόντα διορισμού για τους παρακάτω κλάδους 
που δεν καλύπτονται από το Π.Δ/γμα 194/88 (ΦΕΚ 84/6.5.88 τ.Α') 
καθορισμός των προσόντων διορισμού σε θέσεις των δημοσίων υπηρε¬ 
σιών και νομικών προσώπων δημοσίου δικαίου, ορίζονται τα εξής: 

α. Κλάδος ΠΕΙ4 Εκπαιδευτικός, πτυχίο Α.Ε.Ι. σχολής Επιστημών 
Υγείας τμήματος νοσηλευτικής ή ισότιμο πτυχίο αντίστοιχης ειδικότη¬ 
τας σχολών τής αλλοδαπής με προτίμηση εκείνων που έχουν και πτυχίο 
Παιδαγωγικών σπουδών της ΣΕΛΕΤΕ ή πιστοποιητικό σπουδών σε θέ¬ 
ματα τεχνικής της εκπαίδευσης, σχολών της αλλοδαπής διάρκειας του¬ 
λάχιστο ενός έτους; με εισαγωγικό μισθολογικό κλιμάκιο το 16ο και 
καταληκτικό το Ιο. 


β. Κλάδο ΠΕΙ7 Εκπαιδευτικός, πτυχίο των πρώην ανωτέρω σχο¬ 
λών αδελφών νοσοκόμων και επισκεπτριών 4ετούς’φοίτησης αρμοδιό¬ 
τητας του Υπουργείου Υγείας, Πρόνοιας και Κοινωνικών Ασφαλίσεων, 
ή ισότιμο πτυχίο αντίστοιχης ειδικότητας σχολών της ημεδαπής ή αλ¬ 
λοδαπής με προτίμηση εκείνων που έχουν και πτυχίο Παιδαγωγικών 
σπουδών της ΣΕΛΕΤΕ ή πιστοποιητικό σπουδών σε θέματα τεχνικής 
της εκπαίδευσης σχολών της αλλοδαπής διάρκειας τουλάχιστον ενός 
έτους, με εισαγωγικό μισθολογικό κλιμάκιο το 17ο και καταληκτικό το 
2ο. 

γ. Κλάδος ΠΕΙ8 Εκπαιδευτικός, πτυχίο των πρώην ανωτέρων σχο¬ 
λών αδελφών νοσοκόμων 3ετούς φοίτησης αρμοδιότητος του Υπουρ¬ 
γείου Υγείας, Πρόνοιας και Κοινωνικών Ασφαλίσεων, ή πτυχίο ΚΑ- 
ΤΕΕ ή ΤΕΙ τμήματος νοσηλευτικής ή ισότιμο πτυχίο αντίστοιχης ειδι¬ 
κότητας της αλλοδαπής με προτίμηση εκείνων που έχουν πτυχίο Παι¬ 
δαγωγικών σπουδών της ΣΕΛΕΤΕ ή πιστοποιητικό σπουδών σε θέ¬ 
ματα τεχνικής της εκπαίδευσης σχολών της αλλοδαπής διάρκειας του¬ 
λάχιστον ενός έτους με εισαγωγικό μισθολογικό κλιμάκιο το 17ο και 
καταληκτικό το 2ο. 

2. Οι βαθμοί του Εκπαιδευτικού προσωπικού του παρόντος διακρίνο- 
νται σε Α’, Β’ και Γ'. Οι θέσεις όλων των βαθμών είναι σε κάθε κλάδο 
οργανικά ενιαίες. Εισαγωγικός βαθμός ορίζεται του καθηγητή ή εκπαι¬ 
δευτικού εργαστηρίου με βαθμό Γ'. Για την προαγωγή των εκπαιδευτι¬ 
κών όλων των κλάδων στο βαθμό Β', απαιτείται διετής υπηρεσία στο 
βαθμό Γ' και για την προαγωγή στο βαθμό Α' εξαετής υπηρεσία στο 
βαθμό Β’. 

3. ΚΛΑΔΟΣ ΤΕ ΕΠΙΜΕΛΗΤΩΝ 

Κλάδος ΤΕ Επιμελητών τα προβλεπόμενα στρ άρθρο 9 του Π. Δ/τος 
194/88 (ΦΕΚ 84/6.5.88 τ.Α') για την ειδικότητα νοσηλευτικής ή 
επισκεπτών και επισκεπτριών Υγείας. 

Άρθρο 14 

Προϊστάμενοι Υπηρεσιών 

1. Της σχολής προΐστατάι ο Διευθυντής. 

Ο Διευθυντής εισηγείται στο σύλλογο διδασκόντων της.σχολής κάθε 
θέμα αναφερόμενο στη λειτουργία της σχολής, πλην των θεμάτων της 
καταστάσεως του προσωπικού της σχολής. 

2. Του τμήματος σπουδών προΐσταται ο Υποδιευθυντής της σχολής ή 
αν δεν υπάρχει Υποδιευθυντής, ο ανώτερος σε βαθμό από τους εκπαι¬ 
δευτικούς της σχολής των Κλάδων ΠΕ14, ΠΕ17, ΠΕ18, ή αν υπάρ¬ 
χουν ομοιόβαθμοι, εκείνος που ορίζεται με απόφαση του Δ.Σ. του Νοσο¬ 
κομείου ύστερα από γνώμη του Υπηρεσιακού Συμβουλίου. 

3. Του Τμήματος Διοικητικού και Οικονομικών υποθέσεων προΐστα-, 

ται υπάλληλος.του κλάδου ΠΕ Διοικητικού-Λογιστικού ή ΤΕ Διοικητι- 
κού-Λογιστικού ή ΔΕ Διοικητικού-Λογιστικού σύμφωνα με τον νόμο 
1586/86. ..·■·■■■-·■·· 

4. Για την επιλογή του Διευθυντή και Υποδιευθυντή της σχολής το 
οικείο υπηρεσιακό συμβούλιο κρίνει ως το τέλος Φεβρουάριου κάθε δευ¬ 
τέρου έτους τους εκπαιδευτικούς της σχολής που έχουν τα προσόντα για 
τις παραπάνω θέσεις, καθώς και 2ετία στο βαθμό Α' έως το τέλος του 
ίδιου σχολικού έτους. 

Άρθρο 15 

Τροφή-Ιματισμός Μαθητών-Προσώπικού 

1. Στους μαθητές της σχολής παρέχονται οι διευκολύνσεις που ανα- 
φέρονται στο άρθρο 43 του Π.Δ. 192/82 (ΦΕΚ 30/3.3.82 τ.Α'). 

2. Στο προσωπικό της Σχολής παρέχεται πρωινό, πρόγευμα και 
γεύμα, εφόσον η εργασία του παρατείνεται πέρα της 1ης μ.μ., δείπνο δι¬ 
καιούται μόνο αν η εργασία του στη Σχολή παρατείνεται πέρα της 6ης 
μ.μ. 

3. Το Εκπαιδευτικό Προσωπικό δικαιούται τέσσερις (4) υπηρεσιακές 
στολές αμέσως μετά την πρόσληψή του δύο (2) ζευγάρια παπούτσια 
υπηρεσίας, μία (1) ζακέττα, δέκα (10) καλσόν (ετησίως), μία (1) 
μπέρτα όπως καθορίζεται από τις εκάστοτε διατάξεις με δυνατότητα 
ανανέωσης μιας στολής κάθε χρόνο. Τα ίδια δικαιούται και το Νοσηλευ¬ 
τικό Προσωπικό της Σχολής. 

Το Εκπαιδευτικό Προσωπικό επί πλέον δικαιούται μια στολή εξόδου 
πλήρη (χειμωνιάτικη και καλοκαιρινή), που ανανεώνεται όταν αυτό κρί- 
νεται απαραίτητο από τον Διευθυντή. 

4. Το Τεχνικό και Βοηθητικό Προσωπικό δικαιούται στολές κατά τα 
προβλεπόμενα στη παράγραφο (3) του ίδιου άρθρου. 

5. Η κατά το παρόν άρθρο χορηγούμενη τροφή και στολή στο πιο 
πάνω προσωπικό της Σχολής παρέχεται για κάλυψη λειτουργικών ανα¬ 
γκών του Ιδρύματος και δεν αποτελεί μισθό ή άλλου είδους παροχή. 

Άρθρο 16 

Διδακτικό Προσωπικό 

1. Τα στο πρόγραμμα εκπαιδεύσεως προβλεπόμενα μαθήματα διδά¬ 
σκουν: 

α. Το Εκπαιδευτικό προσωπικό της Σχολής. 

β. Επιτρέπεται η με ωριαία αντιμισθία ανάθεση θεωρητικής διδασκα¬ 
λίας, εργαστηριακών και κλινικών ασκήσεων σε πρόσωπα που έχουν τα 
προβλεπόμενα από το Ν. 1566/85 προσόντα, άρθρα 14, παράγρ. 1, 
17, 18 και 19 στις πιο κάτω περιπτώσεις: 

«1. Όταν οι ώρες θεωρητικής διδασκαλίας, εργαστηριακών και κλι¬ 
νικών ασκήσεων είναι περιορισμένες και δεν δικαιολογούν το διορισμό 
μόνιμου εκπαιδευτικού προσωπικού και 

α2. Όταν οι κοιτά το πρόγραμμα ώρες διδασκαλίοις δεν καλύπτσντοιι 
από το μόνιμο εκπαιδευτικό προσωπικό που υπηρετεί στη Σχολή. 

γ. Επίσης επιτρέπεται όταν συντρέχουν οι προϋποθέσεις της προη¬ 
γούμενης παροιγράφου η ανάθεση θεωρητικής διδασκαλίας, εργαστη- 
ριακών και κλινικών ασκήσεων και στο μόνιμο εκπαιδευτικό προσωπικό 
της Σχολής, μέχρι (10) ώρες εβδομαδιαίος, με ωριαία αντιμισθία. 

2. Το ωρομίσθιο διδακτικό προσωπικό της Σχολής ορίζεται για κάθε 
σχολικό έτος μετά από εισήγηση της Δ/νσης, με απόφαση του Διοικητι¬ 
κού Συμβουλίου του Νοσοκομείου και που εγκρίνεται από το Υπουργείο 
Υγείας, Πρόνοιας και Κοινωνικών Ασφαλίσεων. 

3. Το πιο πάνω οριζόμενο διδακτικό προσωπικό πρέπει να ακολουθεί 
το υπό των Υπουργείων Υγείας, Πρόνοιας και Κοινωνικών Ασφαλίσεων 
και Εθνικής Παιδείας και Θρησκευμάτων οριζόμενο αναλυτικό πρό¬ 
γραμμα μαθημάτων, ολοκληρώνοντας τις παραδόσεις των σχετικών 
μαθημάτων μέσα στις τασσόμενες προθεσμίες. 

4. Στα υπό στοιχεία (β) και (γ) της πρώτης παραγράφου διδακτικό 
προσωπικό παρέχεται αντιμισθία κατά ώρα διδασκαλίοις ή διενεργουμέ- 
νων εξετάσεων ίση προς το 1/70 των πάσης φύσεως αποδοχών του ει¬ 
σαγωγικού μισθολογικού κλιμακίου του αντίστοιχου κλάδου χωρίς προ¬ 
σαυξήσεις οικογενειακών βαρώύ σύμφωνα με τα προβλεπόμενα στο άρ¬ 
θρο 7 παρ. 2 του Ν. 1810/1988 (ΦΕΚ 223 Ά). 

5. Το προσωπικό των εκπαιδευτικών κλάδων ΠΕ14, ΠΕ17 κοιι 
ΠΕ18 δικαιούται καινονικής άδειας κατά την περίοδο των σχολικών 
διακοπών εφαρμοζομένων των περί απουσίας των Εκπαιδευτικών κει¬ 
μένων διατάξεων. Για το υπόλοιπο προσωπικό της Σχολής ισχύουν οι 
περί κανονικών αναρρωτικών κ.λπ. αδειών διατάξεις του Υπαλληλικού 
Κώδικα. 

Άρθρο 17 
Μετεκπαίδευση 

1. Για τη μετεκπαίδευση του εκπαιδευτικού προσωπικού έχουν «ανά¬ 
λογη εφαρμογή οι διατάξεις του άρθρου 30 του Ν. 1566/85 (ΦΕΚ. 
167). 

2. Για το υπόλοιπο προσωπικό εφαρμόζονται οι εκάστοτε ισχύουσες 
διατάξεις για μετεκπαίδευση των μόνιμων δημοσίων υπαλλήλων. 

Άρθρο 18 , 

Σήμα 

1. Οι απόφοιτοι της Σχολής υποχρεούνται να φέρουν σε ώρα υπηρε¬ 
σίας επί του στήθους, αριστερά το διακριτικό σήμα της Σχολής τους, το 
οποίο απονέμεται σ’αυτούς μαζί με το πτυχίο τους. 

2. Το διακριτικό σήμα της Σχολής είναι μεταλλική πλάκα της οποίας 
το μέγεθος, σχήμα και απεικόνιση.καθορίζονται μια φορά με απόφαση 
του Διοικητικού Συμβουλίου του Νοσοκομείου και με προηγούμενη ει- 
σήγηση της Δ/νσης της Σχολής. 

3. Στο πίσω μέρος του σήματος αναγράφεται ο αριθμός του Μη¬ 
τρώου της Σχολής. 

Άρθρο 19 

Εσωτερικός Κανονισμός 

1. Ξεχωριστός εσωτερικός κανονισμός λειτουργίας της Σχολής, ρυθ¬ 
μίζει τις λεπτομέρειες εφαρμογής του παρόντος. 

2. Ο κανονισμός αυτός συντάσσεται από το Δ.Σ. μετά από γνώμη της 


Διεύθυνσης της Σχολής και εγκρίνεται από τους Υπουργούς Προεδρίας 
της Κυβέρνησης, Οικονομικών, Εθνικής Παιδείας και Θρησκευμάτων 
και Υγείας, Πρόνοιας και Κοινωνικών Ασφαλίσεων. 

Άρθρο 20 
Στολή 

Γ Η στολή είναι χρώματος λευκού. 

2. Το σχέδιο καθορίζεται με απόφαση του Δ.Σ. που λαμβάνεται 
ύστερα από υπόδειξη της Διεύθυνσης της Σχολής. 

3. Κάθε μαθητής φέρει στο αριστερό άνώ τμήμα του θώρακα πινα¬ 
κίδα στην οποία αναγράφεται με τα αρχικά η Σχολή και το ονοματεπώ¬ 
νυμο του μαθητου. 

Άρθρο 21 
Πτυχίο 

Οι απόφοιτοι των Μ.Τ.Ε.Ν. Σχολών λαμβάνουν πτυχίο (άρθρο 64 
Ν. 1566/85 ΦΕΚ 167/30.9.85 τ.Α - ). 

Άρθρο 22 
Απονομή βραβείων 

1. Καθιερώνεται η απονομή βραβείων στους τελειόφοιτους της Σχο¬ 
λής κατά την λήψη του πτυχίου. 

2. Κάθε χρόνο με κοινή απόφαση του Δ.Σ. του Νοσ/μείου και της Δ/ 
νσης ορίζεται ο αριθμός των αποφοίτων της σχολής στους οποίους απο- 
νέμεται χρηματικό βραβείο καθώς και το ύψος σε δραχμές του κάθε 
βραβείου. 

Τα χρηματικά βραβεία απονέμονται δι’ αποφάσεως της Δ/νσης της 
Σχολής λαμβανομένης με βάση την τελική γενική βαθμολογία και το 
επίπεδο της διαγωγής του μαθητού. 

3. Έπαινος. Απονέμεται κατά την ίδια διαδικασία της παραγρ. 2 του 
παρόντος. 

Στον Αναπληρωτή Υγείας, Πρόνοιας και Κοινωνικών Ασφαλίσεων 
αναθέτουμε τη δημοσίευση και εκτέλεση του παρόντος Προεδρικού Δια¬ 
τάγματος. 

Αθήνα, 8 Νοεμβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΜΙΛΤ. ΕΒΕΡΤ Π. ΔΕΛΗΜΗΤΣΟΣ 

ΑΝΑΠΛΗΡΩΤΗΣ ΥΦΥΠΟΥΡΓΟΣ 

ΥΓΕΙΑΣ, ΠΡΟΝ. ΚΑΙ ΚΟΙΝ. ΑΣΦΑΛΙΣΕΩΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Γ. ΣΟΥΡΛΑΣ ΒΑΣΙΛΕΙΟΣ ΜΠΕΚΙΡΗΣ 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ'ΑΡΙΘ. 380 
Σύσταση Ν.Π.Δ.Δ. με την επωνυμία «Θεραπευτήριο Χρονιών Παθή¬ 
σεων Ημαθίας» και έγκριση του Οργανισμού διοίκησης και λειτουρ¬ 
γίας αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρ. 3, 4, 5 παρ. 1 και 6 του Ν.Δ. 162/1973 
περί μέτρων προστασίας υπερηλίκων και χρονίως πασχόντων ατόμων 
Φ. 227, καθώς και του άρθρου 9 παρ. 10 Ν. 1586/1986 Φ.37 «Βαθ¬ 
μολογική Διάρθρωση των θέσεων του Δημοσίου, Νομικών Προσώπων 
Δημοσίου Δικαίου και των Οργανισμών Τοπικής Αυτοδιοίκησης και άλ¬ 
λες διατάξεις». 

2. Τις διατάξεις του άρθρου 24 παρ. 5 του Νόμου 1558/85 Φ. 137 
«Κυβέρνηση και Κυβερνητικά Όργανα». 

3. Τις διατάξεις του Π.Δ. 194/1988, Φ.84Α «Καθορισμός προσό¬ 
ντων διορισμού σε θέσεις των Δημοσίων Υπηρεσιών και Νομικών Προ¬ 
σώπων Δημοσίου Δικαίου». 

4. Την αριθ. Υ 1140/1051173/1390/0001/10.7.1990 κοινή 
απόφαση του Πρωθυπουργού και του Υπουργού Οικονομικών, «Ανά- 

θέση αρμοδιοτήτων Υπουργού Οικονομικών στους Υφυπουργούς Οικο¬ 
νομικών» (Φ. 420 Β). 

5. Τις αριθ. 221/1990 και 440/1990 γνωμοδοτήσεις του Συμβου¬ 
λίου της Επικράτειας με πρόταση των Υπουργών Προεδρίας της Κυ¬ 
βέρνησης, Υγείας, Πρόνοιας και Κοινωνικών Ασφαλίσεων και του Υφυ¬ 
πουργού Οικονομικών, αποφασίζουμε: 

Άρθρο 1 

Σύσταση-Επωνυμία-Εποπτεία 

Συνιστάται Ν.Π.Δ.Δ. με την επωνυμία «Θεραπευτήριο Χρονιών Πα¬ 
θήσεων Ημαθίας» με έδρα τη Βέροια. 

Το Ίδρυμα αυτό εποπτεύεται από το Υπουργείο Υγείας, Πρόνοιας 
και Κοινωνικών Ασφαλίσεων. 

Άρθρο 2 

Σκοπός 

Σκοπός του Θεραπευτηρίου είναι: 

α. Η περίθαλψη εκατό (100) ατόμων, που πάσχουν από κινητική 
αναπηρία ή πνευματική καθυστέρηση και δεν μπορούν να αυτοεξυπηρε- 
τηθούν. » 

β. Η αποκατάσταση (λειτουργική, κοινωνική, προεπαγγελματική 
και επαγγελματική) των περιθαλπόμενων καθώς και άλλων ατόμων 
χρονίως πααχόντων του νομού Ημαθίας, με ανάπτυξη εξωτερικού προ¬ 
γράμματος. 

Άρθρο 3 

Παρεχόμενη Περίθαλψη 

Το Θεραπευτήριο Χρονιών Παθήσεων Ημαθίας παρέχει στα άτομα 
που περιθάλπει, υγιεινή στέγη και διατροφή, κατάλληλο ρουχισμό, ια¬ 
τροφαρμακευτική περίθαλψη, φυσικοθεραπεία και εργοθεραπεία, ενώ 
παράλληλα φροντίζει για την εισαγωγή, όσων έχουν ανάγκη, σε κατάλ¬ 
ληλο νοσηλευτικό Ίδρυμα. 

Επίσης με την εφαρμογή του προγράμματος Αποκατάστασης επιδι¬ 
ώκεται η ψυχική τόνωση και η κοινωνική ένταξη των περιθαλπόμε¬ 
νων. 

Άρθρο 4 

Προϋποθέσεις εισαγωγής . 

1. Στο Ίδρυμα εισάγονται άτομα και των δύο φύλων ηλικίας από 18 
ετών και πάνω χρόνια πάσχοντα, απ’ όλα τα διαμερίσματα της χώρας 
και κατά προτίμηση από το νομό Ημαθίας, αφού προσκομιαθούν τα 
ακόλουθα δικαιολογητικά: 

α. Αίτηση. 

β. Αποδεικτικό στοιχείων ταυτότητας. 

γ. Έκθεση κοινωνικής έρευνας με πρόταση εισαγωγής στο Ίδρυμα. 

δ. Ιατρικό πιστοποιητικό για την αιτία του χρόνιου νοσήματος, στο 
οποίο θα αναγράφεται ότι το άτομο που έχει ανάγκη ιδρυματικής περί¬ 
θαλψης, δεν πάσχει από μολυσματική νόσο, σιφυλίδα, φυματίωση, καρ¬ 
κίνο ή άλλο βαρύ νόσημα που να χρειάζεται ειδική νοσηλεία και δεν έχει 
διεγέρσεις ώστε να γίνεται ανήσυχο και ακατάλληλο για συμβίωση. 

2. Οι περιθαλπόμενοι συμμετέχουν στη δαπάνη περίθαλψης ανάλογα 
με τις οικονομικές δυνατότητές τους. 

Η συμμετοχή καθορίζεται από το Διοικητικό Συμβούλιο, βάσει τιμο¬ 
λογίου με κλίμακα ανάλογη με το ύψος του εισοδήματος του κάθε περι¬ 
θαλπόμενου. 

3. Οι εισαγόμενοι στο Ίδρυμα με απόφαση του κατά το άρθρο 2 Ν.Δ/ 
τος 57/73 Φ.149 οικείου Νομάρχη, περί οικονομικής οιδυνοιμίας τους, 
απαλλάσονται από την καταβολή τροφείων - νοσηλειών, εκτός οιν από 
την ίδια την απόφαση προβλέπεται συμμετοχή. Δύναται το Ίδρυμα να 
μεριμνήσει για την έκδοση τέτοιαις απόφασης του Νομάρχη και κατά τη 
διάρκεια περίθαλψης κάποιου ατόμου. 

4. Στους περιθαλπόμενους παρέχονται οι ίδιες υπηρεσίες ανεξάρτητα 
από την συμμετοχή ή όχι στη δαπάνη των νοσηλειών - τροφείων. 

Άρθρο 5 
■ Διοίκηση 

Το Ίδρυμα διοικείται από 7/μελές Διοικητικό Συμβούλιο το οποίο 
διορίζεται με ισάριθμα οιναπληρωματικά μέλη με απόφαση του Νο¬ 


μάρχη και αποτελεϊται από: 

α. Τον Πρόεδρο. 

β. Έναν εκπρόσωπο, αιρετό, των περιθαλπομένων ή των κηδεμόνων 
αυτών, που εκλέγεται από τους περιθαλπόμενους. 

γ. Έναν εκπρόσωπο των εργαζομένων, που εκλέγεται από το Σύλ¬ 
λογο ή από τους ίδιους τους εργαζόμενους, αν δεν υπάρχει σύλλογος. 

δ. Έναν αιρετό εκπρόσωπο της Τοπικής Αυτοδιοίκησης, που εκλέγε¬ 
ται από το οικείο Δημοτικό ή Κοινοτικό Συμβούλιο της έδρας του Ιδρύ¬ 
ματος. 

ε. Έναν εκπρόσωπο του Υπουργείου Υγείας, Πρόνοιας και Κοινωνι¬ 
κών Ασφαλίσεων (Διοικητικό υπάλληλο ή Κοινωνικό Λειτουργό). 

στ. Δύο έγκριτα πρόσωπα με κοινωνική δράση. 

Άρθρο 6 

Λειτουργία Διοικητικού Συμβουλίου 

1. Το Διοικητικό Συμβούλιο (Δ.Σ.) συνεδριάζει τακτικά δύο φορές το 
μήνα και έκτακτα όταν παρίσταται οινάγκη, καθώς επίσης κοιι όταν ζη¬ 
τηθεί με έγγραφη αίτηση τεσσάρων (4) τουλάχιστον μελών αυτών, πά¬ 
ντοτε όμως με πρόσκληση του Προέδρου. 

2. Στις συνεδριάσεις του Διοικητικού Συμβουλίου μετέχει ο Προϊστά¬ 
μενος των Υπηρεσιών του Ιδρύματος, ως εισηγητής χωρίς ψήφο. 

3. Τα θέματα που είναι για συζήτηση κατοιχωρούνται στην ημερήσια 
διάταξη, η οποία κοινοποιείται έγκαιρα στα μέλη του Διοικητικού Συμ¬ 
βουλίου μαζί με την πρόσκληση για συνεδρίαση, σύμφωνα με τις διατά¬ 
ξεις της παρ. 5 του άρθρου 19 του Ν. 1599/1986, όπως αυτές ισχύουν 
κάθε φορά. 

θέματα που δεν αναγράφονται στην ημερήσια διάταξη δεν συζητού- 
νται εκτός και εάν πρόκειται για επείγοντα θέματα και αποφασίζουν την 
συζήτηση όλα τα παρόντα μέλη του Διοικητικού Συμβουλίου. 

4. Τα πρακτικά κάθε συνεδριάσεως, επικυρώνονται από το Διοικη¬ 
τικό Συμβούλιο στην επόμενη συνεδρίαση και κατοιχωρούνται από το 
γραμματέα σε ειδικό βιβλίο πρακτικών, μονογραμμένο από τον Πρόε¬ 
δρο. 

Η υπογραφή του Προέδρου ή του αναπληρωτή του αρκεί για την υπό¬ 
σταση κάθε πράξης του συλλογικού οργάνου. ’ . 

5. Ουδεμία απόφαση του Δ.Σ. εκτελείται εάν δεν έχουν επικυρωθεί τα 
πρακτικά της συνεδριάσεως, στην οποία πάρθηκε. η απόφαση. 

Προκειμένου για εξαιρετικές περιπτώσεις, για τις οποίες η εκτέλεση 
δεν επιδέχεται αναβολή, δύναται το Δ.Σ. με ειδική απόφαση να θεωρεί 
ως επικυρωμένα τα σχετικά πρακτικά για τα θέματα αυτά με σκοπό την 
άμεση εκτέλεση της απόφασης. 

6. Το Δ.Σ. για να έχει απαρτία πρέπει τα μέλη που βρίσκονται στην 
συνεδρίαση να είναι περισσότερα από τα μέλη που απουσιάζουν. 

Οι αποφάσεις του Δ.Σ. λαμβάνονται με ψηφοφορία και με πλειοψηφία 
των παρόντων μελών. Σε περίπτωση ισοψηφίάς υπερισχύει η ψήφος του 
Προέδρου ή αυτού που προεδρεύει. 

Άρθρο 7 

Αρμοδιότητες του Διοικητικού Συμβουλίου 

Το Διοικητικό Συμβούλιο: 

1. Διοικεί και διαχειρίζεται όλες τις υποθέσεις του Ιδρύματος σύμ¬ 
φωνα με τις διατάξεις που ισχύουν κάθε φορά. 

2. Εγκρίνει για τη λειτουργία του Ιδρύματος τις απαιτούμενες δαπά¬ 

νες μέσα στα όρια των πιστώσεων του προϋπολογισμού, του οποίου δύ- 
ναται να ζητήσει από την οικεία Νομαρχία την τροποποίηση και ανα¬ 
μόρφωση μέσα στο οικονομικό έτος, με τη διαδικασία του άρθρου 10 
του παρόντος. ' · 

3. Διορίζει όλο το προσωπικό, σύμφωνα με τη νόμιμη διαδικασία και 
ασκεί σύμφωνα με τις διατάξεις που ισχύουν κάθε φορά, τις αρμοδιότη¬ 
τες που αναφέρονται στην υπηρεσιακή κατάσταση και τον πειθαρχικό 
έλεγχο του προσωπικού. 

4. Αποφασίζει για τα εισαγόμενα άτομα, σύμφωνα με τις προϋποθέ¬ 
σεις του άρθρου 4 του παρόντος. 

5. Είναι αρμόδιο για όλα τα θέματα, χωρίς εξαίρεση, που σχετίζονται 
με την πορεία των εργασιών του Ιδρύματος, εκτός από εκείνα για τα 
οποία προβλέπεται με ειδικές διατάξεις αρμοδιότητα υφισταμένων ορ¬ 
γάνων του νομικού .προσώπου. 

Άρθρο 8 

Αρμοδιότητες του Προέδρου του 
Διοικητικού Συμβουλίου 

Ο Πρόεδρος ασκεί τις παρακάτω αρμοδιότητες: 

1. Εκπροσωπεί το Ίδρυμα στις δικαστικές και εξώδικες υποθέσεις 
του και διορίζει τους δικαστικούς πληρεξούσιους με τη σύμφωνη γνώμη 
του Δ.Σ. 

2. Προσκαλεί σύμφωνα με τις διατάξεις του άρθρου 19 του Ν. 
1599/86 τα μέλη του Δ.Σ. στις συνεδριάσεις, καταρτίζει με τον προϊ¬ 
στάμενο του ιδρύματος την ημερήσια διάταξη των θεμάτων που είναι 
για συζήτηση και υπογράφει τις προσκλήσεις στις οποίες ορίζεται ο τό¬ 
πος, η ημέρα και η ώρα της συνεδριάσεως. Στην ημερήσια διάταξη πε- 
ριέχονται περιληπτικά τα θέματα που θα συζητηθούν. 

3. Υπογράφει με τον Προϊστάμενο των υπηρεσιών του Ιδρύματος τις 
επιταγές και τα εντάλματα πληρωμών, καθώς και τα έγγραφα για τα' 
οποία δεν.έχουν εξουσιοδοτηθεί γι’ αυτό ο παραπάνω Προϊστάμενος ή οι 
Προϊστάμενοι των Τμημάτων. 

4. Ασκεί για το προσωπικό του Ιδρύματος τις αρμοδιότητες που του 
παρέχουν οι νόμοι και συντάσσει τις υπηρεσιακές εκθέσεις του Προϊστα¬ 
μένου των Υπηρεσιών του Ιδρύματος. 

Άρθρο 9 

Πόροι του Ιδρύματος 

Πόροι του Ιδρύματος είναι: 

α. Κρατική επιχορήγηση. 

β. Έσοδα από την εκμετάλλευση της περιουσίας του. 

γ. Τροφεία οπτό τους περιθαλπόμενους. 

δ. Εισοφρές, δωρεές, κληρονομιές, κληροδοσίες προς το Ίδρυμα. 

ε. Κάθε άλλο νόμιμο έσοδο. 

Άρθρο 10 
Προϋπολογισμός 

Ο Προϋπολογισμός καταρτίζεται από την αρμόδια υπηρεσία του 
Ιδρύματος σύμφωνα με όσα προβλέπονται από τις κείμενες διατάξεις, με 
βάση την προγροιμματισμένη από το Δ.Σ. δραστηριότητα, ψηφίζεται 
από το Δ.Σ. και εγκρίνεται από το Νομάρχη. 

Αντίγραφο του εγκριθέντος προϋπολογισμού υποβάλλεται στο 
Υπουργείο Υγειας. Πρόνοιας και Κοινωνικών Ασφαλίσεων. 

Άρθρο 11 
Εισπράξεις Εσόδων 

1. Τα κεφάλαια και οι πόροι του Ιδρύματος κατατίθενται απ’ ευθείας 
σε τηρούμενο λογαριασμό στο Υποκατάστημα της Τράπεζας Ελλάδας, 
ή της Εθνικής Τράπεζας της Ελλάδος ή της Εμπορικής ^Τράπεζας. 

2. Ειδικές πιστώσεις ή κεφάλαια που πλεονάζουν μεταφέρονται σε ει¬ 
δικούς λογαριασμούς διαθεσίμων, με τόκο, ή χωρίς τόκο ανάλογα με 
την προέλευση αυτών. Η μεταφορά από το λογαριασμό ταμειακής δια- *· 
χειρίσεως και ή επαναφορά σ’ αυτόν, γίνεται με εντολή του Προϊσταμέ¬ 
νου των Υπηρεσιών του Ιδρύματος ή οίκοθεν από την Τράπεζα της Ελ¬ 
λάδας ή της Εθνικής Τράπεζας της Ελλάδας ή της Εμπορικής Τράπε¬ 
ζας σύμφωνα με τα οριζόμενα από την παράγραφο 3 του άρθρου 4 του 
Α.Ν. 1611/1950, Φ.304 όπως συμπληρώθηκε με το άρθρο 2 του 
Ν.Δ/τος 2999/54. Φ.211. 

Άρθρο 12 
Πληρωμές Δαπανών 

Κάθε πληρωμή ενεργείται με χρηματικό ένταλμα, το οποίο υπογρά¬ 
φεται από τον Πρόεδρο του Δ.Σ. ή άλλο μέλος αυτού, ειδικά εξουσιοδο¬ 
τημένο καθώς και από τον Προϊστάμενο των Υπηρεσιών του Ιδρύματος 
και το λογιστή, η δε καταβολή του ποσού αυτού ενεργείται με έκδοση 
ισόποσης επιταγής, σε βάρος του λογαριασμού, που τηρεί το Ίδρυμα 
στο υποκατάστη|ΐα της Τράπεζας της Ελλάδας, ή της Εθνικής Τράπε¬ 
ζας της Ελλάδος ή της Εμπορικής Τράπεζας. 

Οι επιταγές υπογράφονται, όπως και τα εντάλματα πληρωμής. 


Άρθρο 13 
Εκτέλεση Δαπανών 

Οι δαπάνες του Ιδρύματος, εκτελούνται σύμφωνα με τις διατάξεις 
περί Λογιστικού των Ν.Π.Δ.Δ. και της νομοθεσίας περί εκτελέσεως Δη¬ 
μοσίων Έργων. 

Άρθρο 14 

Βασική διάρθρωση των Υπηρεσιών 

1. Οι υπηρεσίες του Ιδρύματος αποτελούν Διεύθυνση, η οποία συ¬ 
γκροτείται από τρία τμήματα: 

α. Τμήμα χρονίως πααχόντων. 
β. Τμήμα Αποκατάστασης, 
γ. Τμήμα Διοικητικού. 

2. α. Το Τμήμα Χρονίως Πααχόντων είναι αρμόδιο για κάθε θέμα 
που αναφέρεται στην προστασία που παρέχεται από το Ίδρυμα στα χρο¬ 
νίως πάσχοντα άτομα. 

β. Το Τμήμα Αποκατάστασης είναι αρμόδιο για κάθε θέμα, που ανα- 
φέρεται στην αποκατάσταση των περιθαλπομένων η οποία είναι λειτουρ¬ 
γική, κοινωνική, προεπαγγελματική και επαγγελματική τόσο των περι- 
θαλπομένων, όσο και των λοιπών μειονεκτούντων ατόμων από 18 ετών 
και άνω. 

γ. Το Τμήμα Διοικητικού είναι αρμόδιο για το χειρισμό κάθε θέμα¬ 
τος, που αναφέρεται στη γενική κατάσταση του προσωπικού του Ιδρύ¬ 
ματος, στα οικονομικά κοα στη διαχείριση της περιουσίοις αυτού, καθώς 
και στο χειρισμό θεμάτων γραμματείοις. 

Άρθρο 15 

Προσωπικό 

Οι θέσεις του προσωπικού διαρθρώνονται κατά κλάδους, βαθμούς 
και ειδικότητες όπως παρακάτω: 

1. Μόνιμες θέσεις: 

α) Κλάδος ΠΕ Διοικητικός - Οικονομικός 
θέσεις δύο (2). 

Κλάδος ΠΕ Ιατρών ειδικοτήτων, Γενικής Ιατρικής ή 
Παθολογίας θέσεις μία (1) και θέσεις δύο (2) Φυσικής 
Ιατρικής και Αποκατάστασης. 

Κλάδος ΠΕ Φυσικής Αγωγής και Αθλητισμού 
Θέσεις μία (1). 

Κλάδος ΠΕ Ψυχολόγων 
Θέσεις μία (1). 

Κλάδος ΠΕ Επαγγελματικών Συμβούλων 
Θέσεις μία (1). 
β) Κλάδος ΤΕ Νοσηλευτικής 
Θέσεις έξι (6). 

Κλάδος ΤΕ Κοινωνικής Εργασίας 
Θέσεις δύο (2). 

Κλάδος ΤΕ Φυσικοθεραπείας 
Θέσεις τρεις (3). 

Κλάδος ΤΕ Εργοθεραπεϊας 
* Θέσεις τρεις (34). 

Κλάδος ΤΕ Διατροφής 
Θέσεις μία (1). 

γ) Κλάδος ΔΕ Διοικητικός - Λογιστικός 
Θέσεις τέσσερεις (4). 

Κλάδος ΔΕ Βοηθών Νοσοκόμων 
Θέσεις ένδεκα (11). 

Τρεις (3) θέσεις του Κλάδου ΔΕ Βοηθών Νοσοκόμων πληρούνται 
μόνο στην περίπτωση που είναι αδύνατη η κάλυψη ισάριθμων θέσεων 
του Κλάδου ΤΕ Νοσηλευτικής. 

Κλάδος ΔΕ Μαγείρων 
Θέσεις δύο (2). 

Κλάδος Δε Τεχνικών 
Θέσεις επτά (7). 

Από τις παραπάνω θέσεις ορίζονται: 

Μία (1) θέση ηλεκτρολόγου. 

Δύο (2) θέσεις υδραυλικών - συντηρητών κτιρίων - Συντηρητών μη- 

χανολογικών εγκαταστάσεων 

Μία (1) θέση οδηγού αυτοκινήτου. 

Δύο (2) θέσεις ραπτριών. 

Μία (1) θέση Κουρέα. 

δ) Κλάδος ΤΕ Βοηθητικού προσωπικού. 

Θέσεις οκτώ (8). 

Κλάδος ΥΕ Βοηθητικού Προσωπικού Μαγειριού (για εργασίες βοη¬ 
θού Μάγειρα, Πλύντου μαγειρικών σκευών, τραπεζοκόμων και λοιπών 
εργασιών μαγειριού) 

Θέσεις δέκα τρεις (13). 

Κλάδος ΥΕ Προσωπικού καθαριότητας 
Θέσεις δέκα τρεις (13). 

Από τις παραπάνω θέσεις ορίζονται: 

Έξι (6) θέσεις καθαρισμού - βοηθητικών εργασιών. 

Επτά (7) θέσεις Σιδηρωτριών - Πλυντριών. 

Κλάδος ΥΕ Εργατών, 
θέσεις δύο (2). 

Κλάδος ΥΕ Βοηθητικού Υγειονομικού Προσωπικού Θέσεις είκοσι 
δύο (22) (από τις οποίες για εργασίες φροντίδας ασθενών δώδεκα (12) 
θέσεις και για εργασίες μεταφοράς ασθενών δέκα (10) θέσεις Οκτώ (8) 
θέσεις του προσωπικού φροντίδας ασθενών πληρούνται μόνο κατά τον 
αριθμό που είναι αδύνατη η πλήρωση οκτώ (8) θέσεων του κλάδου ΔΕ 
Βοηθών Νοσοκόμων). 

II. Ειδικό Τεχνικό προσωπικό με σύμβαση ιδιωτικού δικαίου 
Τέσσερεις (4) θέσεις τεχνιτών - εκπαιδευτών. 

Οι θέσεις των τεχνιτών εκπαιδευτών ορίζονται ως θέσεις ιδιωτικού 
δικαίου, δεδομένού ότι οι ειδικότητες αυτών θα καθορίζονται, κάθε 
φορά, από το Διοικητικό Συμβούλιο ανάλογα με τις λειτουργικές δυνα¬ 
τότητες των περιθαλπομένων εκείνων που κρίνονται ικανοί για επαγ¬ 
γελματική κατάρτιση. 

’Αρθρο 16 
Προσόντα διορισμού 

1. Τα ειδικά τυπικά προσόντα διορισμού ορίζονται τα προβλεπόμενα 
κατά περίπτωση στο Π.Δ. 194/1988 (ΦΕΚ 84/6.5.1988 τ.Α) «κα¬ 
θορισμός των προσόντων διορισμού σε θέσεις των δημοσίων υπηρεσιών 
και νομικών προσώπων δημοσίου δικαίου. 

2.,Για τους παρακάτω κλάδους που δεν καλύπτονται από το Π.Δ. 
194/1988 προσόντα διορισμού ορίζονται τα εξής: 

α. Για τον Κλάδο ΠΕ Επαγγελματικών Συμβούλων, πτυχίο Ανωτά- 
του Εκπαιδευτικού Ιδρύματος της ημεδαπής ή ισότιμο της αλλοδαπής 
και ειδική επιστημονική εξειδίκεύση σε θέματα επαγγελματικού προσα¬ 
νατολισμού, που να αποδεικνύεται: 

α. με αναγνωρισμένο διδακτορικό δίπλωμα ή 
β. με μεταπτυχιακό τίτλο σπουδών, διάρκειας ενός ακαδημαϊκού 
έτους. 

γ, με σημαντική εμπειρία τουλάχιστον τεσσάρων ετών, 
β. Για τον Κλάδο ΤΕ Διατροφής, πτυχίο Τμήματος Διατροφής ανα¬ 
γνωρισμένης ανώτερης σχολής ή ισότιμης σχολής της ημεδαπής ή αλ¬ 
λοδαπής, εν ελλείψει δε αυτού, πτυχίο Ανώτατης Σχολής Οικιακής Οι¬ 
κονομίας ή ισότιμο πτυχίο, αντίστοιχης ειδικότητας, σχολής ημεδαπής 
ή αλλοδαπής με τρία χρόνια τουλάχιστον φοίτηση. 

γ. Για τον Κλάδο ΔΕ Βοηθών Νοσοκόμων τα προβλεπόμενα στο 
άρθρ. 14 του Π.Δ/τος 194/88, ή πτυχίο των πρώην σχολών Βοηθών 
Νοσοκόμων μονοετούς φοίτησης. 

3. Θέσεις με σύμβαση Ιδιωτικού Δικαίου. 


Για τις θέσεις των τεχνιτών - εκπαιδευτών με σύμβαση Ιδιωτικού Δι¬ 
καίου, ορίζονται τα προβλεπόμενα στο άρθρο 14 του Π.Δ. 194/88. 

’Αρθρο 17 
Προϊστάμενοι 

Καθήκοντα Προϊσταμένου των υπηρεσιών του Ιδρύματος ασκεί 
υπάλληλος του Κλάδου ΠΕ Διοικητικού - Οικονομικού. Του Τμήματος 
Διοικητικού, υπάλληλος του Κλάδου ΠΕ Διοικητικού - Οικονομικού ή 
υπάλληλος του Κλάδου ΔΕ Διοικητικού - Λογιστικού. Του Τμήματος 
Χρονίως Πασχόντων, υπάλληλος του Κλάδου ΠΕ Ιατρών ειδικοτή¬ 
των. 

Του Τμήματος Αποκατάστασης, υπάλληλος του Κλάδου ΠΕ Ιατρών 
ειδικότητας Φυσικής Ιατρικής και Αποκατάστασης ή του Κλάδου ΠΕ 
Φυσικής Αγωγής και Αθλητισμού ή του Κλάδου ΠΕ Ψυχολόγων ή του 
Κλάδου ΠΕ Επαγγελματικών Συμβούλων ή του Κλάδου ΤΕ Κοινωνι¬ 
κής Εργασίας ή του Κλάδου ΤΕ Φυσικοθεραπείας ή του Κλάδου ΤΕ Ερ¬ 
γοθεραπείας. 

Άρθρο 18 

Εσωτερικός Κανονισμός λειτουργίας 

Όλα τα λεπτομερέστερα θέματα που ανάγονται στην κανονική και 
εύρυθμη λειτουργία του Ιδρύματος καθώς και τα καθήκοντα των εργα¬ 
ζομένων στο Ίδρυμα ρυθμίζονται με εσωτερικό Κανονισμό που συντάσ- 
σεται από το Διοικητικό Συμβούλιο και εγκρίνεται με σχετική απόφαση 
του οικείου Νομάρχη (άρθρο 9 του Ν.Δ. 162/73). 

Άρθρο 19 

Περιεχόμενο εποπτείας · 

Η σύμφωνα'με το άρθρο 1 του παρόντος ασκούμενη εποπτεία περι¬ 
λαμβάνει (άρθρο 11 Π.Δ. 631/74) τον δια των οργάνων του Υπουρ¬ 
γείου Υγείας, Πρόνοιας και Κοινωνικών Ασφαλίσεων έλεγχον εφαρμο¬ 
γής των διατάξεων του αριθ. 162/73 Ν.Δ. και των σχετικών υπουργι¬ 
κών αποφάσεων, εγκυκλίων και διαταγών. . ,. 

Άρθρο 20 

Μεταβατικές διατάξεις 

Κατά την πρώτη εφαρμογή του παρόντος εισάγονται στο Ίδρυμα, 
κατά προτεραιότητα, οι περιθαλπόμενοι του Ιδρύματος «Γηροκομείο 
Βέροιας Βασιλικής Σωασίδου» το οποίο δεν έχει οικονομική αυτάρκεια. ■ 

Το προσωπικό που υπηρετεί κατά τη δημοσίευση του παρόντος κατα¬ 
τάσσεται σε αντίστοιχες κατά κατηγορία κλάδους ή ειδικότητες θέσεις 
που προβλέπονται στην παρ. 1 του άρθρου αυτού. 

Στην Υπουργό Υγείας, Πρόνοιας και Κοινωνικών Ασφαλίσεων «ανα¬ 
θέτουμε τη δημοσίευση και εκτέλεση του παρόντος διατάγματος. 

Αθήνα, 8 Νοεμβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ , 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΜΙΛΤΙΑΔΗΣ ΕΒΕΡΤ Π. ΔΕΛΗΜΗΤΣΟΣ 

ΥΓΕΙΑΣ. ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ ' ' 

ΜΑΡΙΕΤΤΑ ΓΙΑΝΝΑΚΟΥ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ 


ΕΘΝΙΚΟ ΤΥΠΟΓΡΑΦΕΙΟ 

ΕΞκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

, ΤΕΙΕΧ 

104 32 

22.3211 ΥΡΕΤ ΘΒ 

λειτουργούν καθημερινά από 8.00' έως 13.30' ; 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 

♦ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος τ ης ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 30- Από 9 σελίδες μέχρι 16 δρχ. 40, από 17 έως 24 δρχ. 50 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για 

το Τεύχος Α' 

Δρχ. 

8.500 

β) 

» 

» 

» 

Β' 

» 

12.500 

γ) 

» 

» 

» 

Γ 

» 

5.000 

δ) 

» 

» 

» 

Δ’ 

» 

12.000 

ε) 

» 

» 

» 

Αναπτυξιακών Πράξεων 

» 

9.500 

στ) 

» 

» 

» 

Ν.Π.Δ.Δ. 

» 

5.000 

ζ) 

» 

.» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

I) 

» 

» 

» 

Α.Ε. & Ε.Π.Ε. 

» 

25.000 

ια) 1 

Για 

όλα 

τα Τεύχη 

» 

55.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 425 

» 625 

» 250 

» 600 

» 475 

» 250 

» 150 

» 300 

» 75 

» 1.250 

» 2.750 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 













